Neuvoston 7 päivänä joulukuuta 2001 vahvistama

Yhteinen kanta (EY) N:o 41/2001

Euroopan parlamentin ja neuvoston asetuksen (EY) N:o .../2001 antamiseksi rajat ylittävistä euromääräisistä maksuista

(2001/C 363/01)

EUROOPAN PARLAMENTTI JA EUROOPAN UNIONIN NEUVOSTO, jotka

ottavat huomioon Euroopan yhteisön perustamissopimuksen ja erityisesti sen 95 artiklan 1 kohdan,

ottavat huomioon komission ehdotuksen(1),

ottavat huomioon talous- ja sosiaalikomitean lausunnon(2),

ottavat huomioon Euroopan keskuspankin lausunnon(3),

noudattavat perustamissopimuksen 251 artiklassa määrättyä menettelyä(4),

sekä katsovat seuraavaa:

(1) Rajojen yli suoritettavista tilisiirroista 27 päivänä tammikuuta 1997 annetulla Euroopan parlamentin ja neuvoston direktiivillä 97/5/EY(5) pyrittiin parantamaan rajat ylittäviä tilisiirtopalveluja ja erityisesti niiden tehokkuutta. Tavoitteena oli, että kuluttajat ja pk-yritykset voisivat tehdä nopeammin, turvallisemmin ja edullisemmin tilisiirtoja yhteisön eri maiden välillä. Tällaisten rajat ylittävien tilisiirtojen ja maksujen kustannukset ovat yleensä vielä varsin korkeita kotimaisiin maksutapahtumiin verrattuna. Komission toteuttaman ja 20 päivänä syyskuuta 2001 julkistetun tutkimuksen tuloksista käy ilmi, että kuluttajat eivät saa riittävästi tai lainkaan tietoja tilisiirtojen kustannuksista ja että rajat ylittävien tilisiirtojen keskimääräiset kustannukset eivät ole juuri muuttuneet vuoden 1993 jälkeen, jolloin vastaava tutkimus toteutettiin.

(2) Pienistä maksuista sisämarkkinoilla 31 päivänä tammikuuta 2000 annetussa komission tiedonannossa Euroopan parlamentille ja neuvostolle, komission tiedonannosta 26 päivänä lokakuuta 2000 annetussa Euroopan parlamentin päätöslauselmassa ja keinoista talouden toimijoiden tukemiseksi euroon siirtymisessä 4 päivänä heinäkuuta 2001 annetussa Euroopan parlamentin päätöslauselmassa sekä rajat ylittävien maksupalvelujen kehittämisestä syyskuussa 1999 ja syyskuussa 2000 annetuissa Euroopan keskuspankin kertomuksissa on kaikissa korostettu, että tällä alalla tarvitaan pikaisesti tosiasiallisia parannuksia.

(3) Euroseteleiden ja -kolikoiden käyttöönottoon liittyvistä valmisteluista 3 päivänä huhtikuuta 2001 annetussa komission tiedonannossa Euroopan parlamentille, neuvostolle, talous- ja sosiaalikomitealle, alueiden komitealle ja Euroopan keskuspankille todettiin, että komissio aikoo käyttää kaikkia keinoja ja toteuttaa kaikki tarvittavat toimenpiteet, jotta rajat ylittävien maksujen kustannukset lähestyisivät maiden sisäisiä maksuja ja jotta euroalue tulisi tältä osin "sisäisenä maksualueena" Euroopan kansalaisille avoimeksi ja konkreettiseksi.

(4) Sen tavoitteen osalta, joka vahvistettiin uudelleen siinä yhteydessä, kun euro otettiin käyttöön tilirahana, että euron hinnoittelun olisi oltava, jollei yhtäläinen niin ainakin vastaavanlainen, ei ole saatu aikaan mitään merkittävää tulosta, joka osoittaisi rajat ylittävien maksujen alentuneen verrattuna kansallisten maksujen kustannuksiin.

(5) Rajat ylittävien maksujen määrä kasvaa jatkuvasti sisämarkkinoiden toteutumisen edetessä. Euron käyttöönotolla on helpotettu maksuja tällä alueella, jolla ei ole sisäisiä rajoja.

(6) Se, että rajat ylittävistä euromääräisistä maksuista perittävien palvelumaksujen taso säilytetään korkeampana kuin kotimaisista maksuista perittävien palvelumaksujen taso, muodostuu jarruksi rajat ylittävälle kaupalle ja esteeksi sisämarkkinoiden toiminnalle. Tämä on niin ikään omiaan heikentämään luottamusta euron käyttöä kohtaan. Sisämarkkinoiden toiminnan edistämiseksi on näin ollen tarpeen varmistaa, että rajat ylittävistä ja jäsenvaltion sisäisistä euromääräisistä maksuista perittävät palvelumaksut ovat samoja, mikä myös vahvistaisi luottamusta euroa kohtaan.

(7) Euron käyttöä koskevat sopeutumismääräajat ja euroon siirtymiseen liittyvä laitoksille aiheutuva ylimääräinen työ huomioon ottaen olisi sähköisiin rajat ylittäviin euromääräisiin maksutapahtumiin sovellettava samansuuruisten palvelumaksujen periaatetta 1 päivästä heinäkuuta 2002. Rajojen yli suoritettaviin tilisiirtoihin olisi sovellettava ylimääräistä siirtymäkautta 1 päivään heinäkuuta 2003, jotta tarvittavat perusrakenteet ja toimintaedellytykset voidaan luoda.

(8) Nykytilanteessa ei ole tarkoituksenmukaista soveltaa samansuuruisten palvelumaksujen periaatetta paperisekkeihin, sillä niiden luonteen vuoksi niitä ei voida käsitellä yhtä tehokkaasti kuin muita maksuvälineitä, erityisesti sähköisesti suoritettavia maksuja. Sitä vastoin sekkeihin olisi sovellettava kustannusten avoimuuden periaatetta.

(9) Asiakkaille on tarpeen antaa tietoja perittävistä palvelumaksuista ja niiden muutoksista, jotta he voivat arvioida rajat ylittävien maksujen aiheuttamia kustannuksia. Tämä koskee myös tapauksia, joissa rajat ylittävään euromääräiseen maksutapahtumaan liittyy muu valuutta kuin euro.

(10) Tällä asetuksella ei rajoiteta maksulaitosten mahdollisuutta määrätä eri palvelumaksut kattavaa kokonaistariffia, kunhan siinä ei aseteta rajat ylittäviä maksuja maiden sisäisiä maksuja huonompaan asemaan.

(11) On myös tärkeää säätää parannuksista, jotka helpottavat maksulaitosten rajat ylittävien maksujen suorittamista. Tältä osin olisi edistettävä standardointia ja erityisesti kansainvälisen tilinumeron (International Bank Account Number, IBAN)(6) ja pankkitunnuksen (Bank Identifier Code, BIC)(7) käyttöä, jotka ovat tarpeen käsiteltäessä rajojen yli suoritettavia tilisiirtoja automaattisesti. Näiden tunnusten mahdollisimman laaja-alaista käyttöä pidetään olennaisena. Lisäksi olisi poistettava muut ylimääräisiä kustannuksia aiheuttavat toimenpiteet, jotta asiakkailta rajat ylittävistä maksuista perittäviä palvelumaksuja voidaan pienentää.

(12) Rajat ylittäviä maksuja suorittaville laitoksille aiheutuvien rasitteiden lievittämiseksi olisi poistettava asteittain ne kansalliset velvoitteet, jotka koskevat maksutasetilastointia varten järjestelmällisesti annettavia ilmoituksia.

(13) Tämän asetuksen noudattamisen varmistamiseksi jäsenvaltioiden olisi huolehdittava myös siitä, että on olemassa asianmukaiset ja tehokkaat valitus- ja muutoksenhakumenettelyt maksumääräyksen antajan ja hänen maksulaitoksensa tai edunsaajan ja hänen maksulaitoksensa välillä mahdollisesti ilmenevien riitojen ratkaisemiseksi, käyttäen tarvittaessa olemassa olevia menettelyjä.

(14) On toivottavaa, että komissio esittää jo heinäkuussa 2004 kertomuksen tämän asetuksen soveltamisesta.

(15) Olisi säädettävä menettelystä, jonka mukaan tätä asetusta voidaan soveltaa myös jonkun muun jäsenvaltion omassa valuutassa maksettaviin rajat ylittäviin maksuihin, jos kyseinen jäsenvaltio niin päättää,

OVAT ANTANEET TÄMÄN ASETUKSEN:

1 artikla

Asiasisältö ja soveltamisala

Tällä asetuksella säädetään rajat ylittävistä euromääräisistä maksuista sen varmistamiseksi, että näistä maksuista peritään samat palvelumaksut kuin jäsenvaltion sisällä suoritettavista euromääräisistä maksuista.

Tätä asetusta sovelletaan yhteisössä suoritettaviin rajat ylittäviin euromääräisiin maksuihin, joiden arvo on enintään 50000 euroa.

Tätä asetusta ei sovelleta laitosten välisiin, näiden omaan lukuun suoritettuihin rajat ylittäviin maksuihin.

2 artikla

Määritelmät

Tässä asetuksessa tarkoitetaan:

a) "Rajat ylittävillä maksuilla"

i) "rajojen yli suoritettavia tilisiirtoja", toisin sanoen maksumääräyksen antajan toimeksiannosta jäsenvaltiossa sijaitsevan laitoksen tai laitoksen sivukonttorin kautta tehtyä rahansiirtoa saajalle toisessa jäsenvaltiossa sijaitsevaan laitokseen tai laitoksen sivukonttoriin; maksumääräyksen antaja ja saaja voivat olla yksi ja sama henkilö;

ii) "rajat ylittäviä sähköisiä maksutapahtumia", toisin sanoen - muita kuin laitosten toimeksiannosta tehtyjä ja niiden toteuttamia sähköisen maksuvälineen avulla suoritettuja varojen rajat ylittäviä siirtoja,

- sähköisen maksuvälineen avulla suoritettuja rajat ylittäviä käteisnostoja ja sähköisen rahan tallennus- ja käyttövälineiden lataamista (ja purkamista) käteis- ja pankkiautomaateissa liikkeeseenlaskijan tai sellaisen laitoksen tiloissa, jonka on sopimuksen mukaisesti hyväksyttävä kyseinen maksuväline;

iii) "rajat ylittäviä sekkejä", toisin sanoen yhtäläisestä sekkilaista 19 päivänä maaliskuuta 1931 tehdyssä Geneven yleissopimuksessa tarkoitettuja paperisekkejä, jotka on saatu yhteisössä sijaitsevasta laitoksesta ja joita käytetään rajat ylittäviin suorituksiin yhteisössä;

,

b) "sähköisellä maksuvälineellä", etämaksuvälinettä ja sähköisen rahan tallennus- ja käyttövälinettä, jonka avulla sen haltija voi toteuttaa yhden tai useamman sähköisen maksutapahtuman;

c) "etämaksuvälineellä", välinettä, jonka avulla haltija voi saada yhteyden tilillään jossakin laitoksessa oleviin varoihin ja jonka avulla maksu voidaan suorittaa maksun saajalle; väline edellyttää tavallisesti henkilökohtaista tunnuslukua ja/tai muuta vastaavaa henkilöllisyyden todistamista. Etämaksuvälineet kattavat erityisesti maksukortit (riippumatta siitä, ovatko ne luotto-, pankki- vai maksuaikakortteja) sekä puhelin- ja kotipankkisovellukset. Tämä määrittely ei koske rajojen yli suoritettavia tilisiirtoja.

d) "sähköisen rahan tallennus- ja käyttövälineellä", ladattavaa maksuvälinettä, olipa kyseessä arvokortti tai tietokoneen muisti, johon kirjataan varoja sähköisesti;

e) "laitoksella", luonnollista henkilöä tai oikeushenkilöä, joka toimintaansa harjoittaessaan suorittaa rajat ylittäviä maksuja;

f) "perittävillä palvelumaksuilla", kaikentyyppisiä laitoksen perimiä ja rajat ylittäviin euromääräisiin maksuihin välittömästi liittyviä maksuja.

3 artikla

Rajat ylittävistä sähköisistä maksutapahtumista ja rajojen yli suoritettavista tilisiirroista perittävät palvelumaksut

1. Laitoksen perimien palvelumaksujen rajat ylittävistä euromääräisistä sähköisistä maksutapahtumista, joiden arvo on enintään 12500 euroa, on 1 päivästä heinäkuuta 2002 alkaen oltava samat kuin ne palvelumaksut, jotka tämä laitos perii vastaavista sen jäsenvaltion sisäisistä euromääräisistä maksutapahtumista, jossa kyseisen rajat ylittävän sähköisen maksutapahtuman suorittavan laitoksen toimipaikka sijaitsee.

2. Laitoksen perimien palvelumaksujen rajojen yli suoritettavista euromääräisistä tilisiirroista, joiden arvo on enintään 12500 euroa, on viimeistään 1 päivästä heinäkuuta 2003 alkaen oltava samat kuin ne palvelumaksut, jotka tämä laitos perii vastaavista sen jäsenvaltion sisäisistä euromääräisistä tilisiirroista, jossa kyseisen rajojen yli suoritettavan tilisiirron suorittavan laitoksen toimipaikka sijaitsee.

3. Kyseinen 12500 euron määrä nostetaan 50000 euroon 1 päivästä tammikuuta 2006 alkaen.

4 artikla

Palvelumaksujen avoimuus

1. Laitosten on annettava asiakkaalleen helposti ymmärrettävässä muodossa kirjallisesti ja kansallisista säännöistä riippuen tarvittaessa sähköisesti ennakkotietoja, jotka koskevat rajat ylittävistä maksuista ja laitoksen toimipaikan sijaintijäsenvaltiossa suoritetuista kotimaan maksuista perittäviä palvelumaksuja.

Jäsenvaltiot voivat vaatia, että rajat ylittävään sekkien käyttöön liittyvät maksut on ilmoitettava kuluttajille sekkivihkossa.

2. Palvelumaksujen muutokset on annettava 1 kohdassa tarkoitetulla tavalla tiedoksi ennen niiden voimaantuloa.

3. Jos laitokset perivät palvelumaksuja vaihdettaessa ulkomaanvaluuttaa euroiksi tai euroja ulkomaanvaluutaksi, niiden on annettava asiakkailleen

a) ennakkotietoja valuutanvaihtomaksuista, joita ne aikovat periä, ja

b) erityistietoja perityistä valuutanvaihtomaksuista.

5 artikla

Rajojen yli suoritettavia tilisiirtoja helpottavat toimenpiteet

1. Tilisiirtoja rajojen yli suorittavan laitoksen on tarvittaessa ilmoitettava kaikille sitä pyytäville asiakkaille asiakkaan kansainvälinen tilinumero (IBAN, International Bank Account Number) ja kyseisen laitoksen pankkitunnus (BIC, Bank Identifier Code).

2. Asiakkaan on tilisiirron suorittavan laitoksen pyynnöstä ilmoitettava saajan IBAN-numero ja saajan laitoksen BIC-koodi siirron suorittavalle laitokselle. Jos asiakas ei ilmoita mainittuja tietoja, laitos voi periä tältä lisämaksun. Laitoksen on siinä tapauksessa annettava lisämaksua koskevat tiedot asiakkaalle 4 artiklan mukaisesti.

3. Laitoksen on 1 päivästä heinäkuuta 2003 merkittävä asiakkaan tiliotteisiin tai niiden liitteeseen asiakkaan IBAN-numero ja laitoksen BIC-koodi.

4. Tavarantoimittajan, joka hyväksyy maksun tilisiirtona, on ilmoitettava IBAN-numeronsa ja laitoksensa BIC-koodi kaikessa yhteisön sisäisessä tavaroiden ja palvelujen rajat ylittävässä laskutuksessa.

6 artikla

Jäsenvaltioiden velvoitteet

1. Jäsenvaltioiden on poistettava viimeistään 1 päivästä heinäkuuta 2002 enintään 12500 euron rajat ylittäviä maksuja koskevat kansalliset vaatimukset, jotka koskevat maksutasetilastointia varten tehtäviä ilmoituksia.

2. Jäsenvaltioiden on poistettava viimeistään 1 päivästä heinäkuuta 2002 saajan vähimmäistietoja koskevat kansalliset vaatimukset, jotka estävät maksutapahtuman välittömän suorittamisen.

7 artikla

Tämän asetuksen noudattaminen

Tämän asetuksen noudattaminen on varmistettava tehokkain, oikeasuhteisin ja varoittavin seuraamuksin.

8 artikla

Tarkistuslauseke

Komissio esittää Euroopan parlamentille ja neuvostolle viimeistään 1 päivänä heinäkuuta 2004 kertomuksen tämän asetuksen soveltamisesta, erityisesti:

- rajat ylittävien maksujärjestelmien perusrakenteiden kehityksestä,

- onko kuluttajille tarjottavia palveluja aiheellista parantaa vahvistamalla kilpailuedellytyksiä rajat ylittäviä maksuja koskevien palvelujen suorittamisen osalta,

- tämän asetuksen soveltamisen vaikutuksista jäsenvaltion sisällä suoritetuista maksuista perittäviin palvelumaksuihin,

- mahdollisuudesta korottaa 6 artiklan 1 kohdassa säädetty määrä 50000 euroksi 1 päivästä tammikuuta 2006 ottaen huomioon yrityksille mahdollisesti aiheutuvat seuraukset.

Kertomukseen liitetään tarvittaessa muutosehdotuksia.

9 artikla

Voimaantulo

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Tätä asetusta sovelletaan myös jonkun muun jäsenvaltion omassa valuutassa maksettuihin rajat ylittäviin maksuihin, jos kyseinen jäsenvaltio ilmoittaa komissiolle päätöksestään ulottaa asetuksen soveltaminen koskemaan omaa valuuttaansa. Komissio julkaisee ilmoituksen Euroopan yhteisöjen virallisessa lehdessä. Soveltamisalan laajennus tulee voimaan neljäntoista päivän kuluttua mainitun ilmoituksen julkaisemisesta.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty ...

Euroopan parlamentin puolesta

Puhemies

Neuvoston puolesta

Puheenjohtaja

(1) EYVL C 270 E, 25.9.2001, s. 270.

(2) Lausunto annettu (ei vielä julkaistu virallisessa lehdessä).

(3) EYVL C 308, 1.11.2001, s. 17.

(4) Euroopan parlamentin lausunto, annettu 15. marraskuuta 2001 (ei vielä julkaistu virallisessa lehdessä), neuvoston yhteinen kanta, vahvistettu 7. joulukuuta 2001, ja Euroopan parlamentin päätös, tehty ... (ei vielä julkaistu virallisessa lehdessä)

(5) EYVL L 43, 14.2.1997, s. 25.

(6) ISO-standardi N:o 13613.

(7) ISO-standardi N:o 9362

NEUVOSTON PERUSTELUT

I. JOHDANTO

1. Komissio esitti neuvostolle 13. elokuuta 2001 asiakohdassa mainitun, perustamissopimuksen 95 artiklaan perustuvan ehdotuksen Euroopan parlamentin ja neuvoston direktiiviksi(1).

2. Euroopan parlamentti antoi lausuntonsa 15. marraskuuta 2001(2).

3. Talous- ja sosiaalikomitea antoi lausuntonsa 29. marraskuuta 2001(3).

4. Neuvosto vahvisti 7. joulukuuta 2001 yhteisen kantansa perustamissopimuksen 251 artiklan mukaisesti.

II. TAVOITE

Ehdotuksen tarkoituksena on alentaa käteisen euron 1. tammikuuta 2002 tapahtuvan käyttöönoton myötä rajat ylittävistä euromääräisistä maksuista perittävät pankkien palvelumaksut niiden maksujen tasolle, joita kansallisella tasolla peritään.

Tämä säädöshanke kuuluu osana Euroopan komission perinnäiseen politiikkaan, jossa erityisen kiinnostuksen kohteena on ollut maksutapahtumien toimivuus Euroopan sisämarkkinoilla 80-luvun lopusta alkaen, ja säädöksen ansiosta eurooppalaiset kuluttajat voivat osallistua aktiivisesti sisämarkkinoihin hyötymällä entistä laajemmasta valikoimasta ja läpinäkyvämmistä hinnoista. Tämä asetus, jossa otetaan huomioon erityisesti kansalaisten sekä Euroopan parlamentin esittämät ongelmat, on lisäksi omiaan vahvistamaan luottamusta euroon.

III. YHTEISEN KANNAN ERITTELY

A. Yleisiä huomautuksia

Yleisesti ottaen neuvosto on ottanut huomioon suurimman osan Euroopan parlamentin tarkistuksista hyväksymällä ne kokonaan tai säilyttämällä niiden asiasisällön.

Neuvosto katsoi Euroopan parlamentin tavoin, että sähköisesti suoritettavia maksutapahtumia koskevaa määräpäivää 1. tammikuuta 2002 olisi lykättävä, jotta estettäisiin kaikenlaiset häiriöt käteiseen euroon siirtymisen yhteydessä. Neuvosto otti huomioon sopeutumisen vaatiman ajan ja rahojen rinnakkaiskäyttöön liittyvän ylimääräisen työn ja katsoi tarpeelliseksi siirtää määräpäivä 1 päivään heinäkuuta 2002.

Rajat ylittävien maksujen osalta määräpäivä lykättiin 1 päivään heinäkuuta 2003, jotta voidaan luoda tarvittavat perusrakenteet ja toimintaedellytykset (ks. johdanto-osan 7 kappale).

B. Tärkeimmät neuvoston tekemät uudistukset

Tärkeimmät neuvoston tekemät uudistukset ovat seuraavat:

a) Muiden valuuttojen huomioon ottaminen

Jotta täytettäisiin eräiden jäsenvaltioiden toiveet, jotka halusivat varmistaa sisämarkkinoiden paremman toimivuuden, tehtiin lisäys, jonka mukaan sitä haluavat jäsenvaltiot voivat ulottaa tämän asetuksen soveltamisen jonkin toisen jäsenvaltion rahalla suoritettaviin rajat ylittäviin maksuihin (9 artiklan toinen kohta).

b) Avoimuuden lisääminen

4 artiklaa on vahvistettu sen varmistamiseksi, että kuluttajia informoitaisiin paremmin erityisesti sekkien rajat ylittävän käytön osalta.

c) Määrät

Koska rajat ylittävistä alle 50000 euron suuruisista maksuista selvästi useimmat ovat myös alle 12500 euroa ja koska viimeksi mainittua määrää käytetään vertailuarvona maksutasetilastoissa, neuvosto katsoi, että on aiheellista sisällyttää ensi vaiheessa ainoastaan 12500 euron alittavat siirrot. Kynnys on tarkoitus nostaa 3 artiklan osalta 50000 euroon 1. tammikuuta 2006.

d) Tarkistuslauseke

Eräiden jäsenvaltioiden esittämien ongelmien huomioon ottamiseksi mainittiin nimenomaisesti kohdat, joihin komission on kiinnitettävä erityistä huomiota laatiessaan 8 artiklassa tarkoitettua kertomusta. Kyseessä ovat rajat ylittävän maksujärjestelmän perusrakenteiden kehittyminen sekä se, voidaanko parantaa palveluja kuluttajille vahvistamalla kilpailuedellytyksiä rajat ylittävien maksupalvelujen tarjoamisessa ja voidaanko poistaa kansallista ilmoitusta koskeva velvoite 50000 euroon asti ottaen huomioon siitä yrityksille mahdollisesti koituvat seuraukset. Lisäksi Euroopan parlamentin tarkistuksen N:o 4 perusajatuksen sisältö on otettu huomioon luetelmakohdassa, joka koskee asetuksen soveltamisen vaikutuksia jäsenvaltion sisällä suoritettavien maksujen kuluihin.

Näiden asioiden perusteellisen tarkastelun ansiosta komissio voinee tarvittaessa liittää kertomukseen muutosehdotuksia.

IV. PÄÄTELMÄT

Neuvosto katsoo, että yhteisessä kannassa otetaan suurelta osin huomioon Euroopan parlamentin ja muiden asianomaisten osapuolien ilmaisemat toiveet ja huolet ja siinä otetaan tasapainoisesti huomioon yhtenäismarkkinoiden moitteettoman toiminnan asettamat vaatimukset sekä kuluttajansuoja ja kuluttajien informointi.

(1) EYVL C 270 E, 25.9.2001, s. 270.

(2) Ei vielä julkaistu virallisessa lehdessä. Ks. asiak. 13713/01 CONSOM 104 MI 183 EF 119 ECOFIN 351 CODEC 1231.

(3) Ei vielä julkaistu virallisessa lehdessä.

Ilmoitusmenettely - tekniset määräykset

(2001/C 363/03)

(ETA:n kannalta merkityksellinen teksti)

Euroopan parlamentin ja neuvoston direktiivi 98/34/EY, annettu 22 päivänä kesäkuuta 1998, teknisiä standardeja ja määräyksiä tietojen toimittamisessa noudatettavasta menettelystä ja tietoyhteiskunnan palveluja koskevia määräyksiä (EYVL L 204, 21.7.1998, s. 37; EYVL L 217, 5.8.1998, s. 18)

Ilmoitukset komission saamista teknisiä määräyksiä koskevista ehdotuksista

>TAULUKON PAIKKA>

Komissio kiinnittää huomiota yhteisöjen tuomioistuimen asiassa CIA Security (C-194/94 - Kok. 1996, s. I-2201) 30.4.1996 antamaan tuomioon, jonka mukaan tuomioistuin on päättänyt, että direktiivin 98/34/EY (entinen 83/189/ETY) 8 ja 9 artiklaa on tulkittava siten, että yksityishenkilöt voivat vedota niihin kansallisessa tuomioistuimessa, jonka on kieltäydyttävä soveltamasta sellaista kansallista teknistä määräystä, josta ei ole ilmoitettu komissiolle mainitun direktiivin mukaisesti.

Tuomio vahvistaa komission 1 päivänä lokakuuta 1986 antaman tiedonannon (EYVL C 245, 1.10.1986, s. 4).

Ilmoitusvelvollisuuden laiminlyömisestä seuraa, ettei kyseisiä teknisiä määräyksiä voida soveltaa eikä niitä voida panna täytäntöön yksityishenkilöiden osalta.

Lisätietoja ilmoituksista antavat seuraavat kansalliset viranomaiset:

LUETTELO KANSALLISISTA VIRANOMAISISTA, JOTKA VASTAAVAT DIREKTIIVISTÄ 98/34/EY

BELGIA

Institut belge de normalisation 29, avenue de la Brabançonne B - 1040 Bruxelles Belgisch Instituut voor Normalisatie Brabançonnelaan, 29 B - 1040 Brussel Rouva Hombert P. (32 2) 738 01 10 F. (32 2) 733 42 64 X400:O=GW;P=CEC;A=RTT;C=BE;DDA:RFC-822=CIBELNOR(A)IBN.BE

Internet: cibelnor@ibn.be

Rouva Descamps P. (32 2) 206 46 89 F. (32 2) 206 57 45 Internet: normtech@pophost.eunet.be

TANSKA

Danish Agency for Trade and Industry

Dahlerups Pakhus

Lagelinie Allé 17 DK - 2100 Copenhagen Ø Herra K. Dybkjaer P. (45) 35 46 62 85 F. (45) 35 46 62 03 X400:C=DK;A=DK400;P=EFS;S=DYBKJAER;G=KELD

Internet: kd@efs.dk

SAKSA

Bundesministerium für Wirtschaft und Technologie Referat V D 2 Villenomblerstraße 76 D - 53123 Bonn Herra Shirmer P. (49-228) 615 43 98 F. (49-228) 615 20 56 X400:C=DE;A=BUND400;P=BMWI;O=BONN1;S=SHIRMER

Internet: Shirmer@BMWI.Bund400.de

KREIKKA

Ministry of Development General Secretariat of Industry Michalacopoulou 80 GR - 115 28 Athens P. (30-1) 778 17 31 F. (30-1) 779 88 90 ELOT Acharnon 313 GR - 11145 Athens Herra E. Melagrakis P. (30-1) 212 03 00 F. (30-1) 228 62 19 Internet: 83189@elot.gr

ESPANJA

Ministerio de Asuntos Exteriores Secretaría de Estado de politica exterior y para la Unión Europea

Dirección General de Coordinación del Mercado Interior y otras Políticas Comunitarias

Subdirección general de asuntos industriales, energeticos, transportes, comunicaciones y medio ambiente

c/Padilla 46, Planta 2a, Despacho 6276 E - 28006 Madrid Rouva Nieves García Pérez P. (34-91) 379 83 32 Rouva María Ángeles Martínez Álvarez P. (34-91) 379 84 64 F. (34-91) 575 56 29/575 86 01/431 55 51 X400:C=ES;A=400NET;P=MAE;O=SEPEUE;S=D83-189

RANSKA

Délégation interministérielle aux normes SQUALPI 64-70 allée de Bercy - télédoc 811 F - 75574 Paris Cedex 12 Rouva S. Piau P. (33-1) 53 44 97 04 F. (33-1) 53 44 98 88 Internet: suzanne.piau@industrie.gouv.fr

IRLANTI

NSAI

Glasnevin

Dublin 9 Ireland Herra Owen Byrne P. (353-1) 807 38 66 F. (353-1) 807 38 38 X400:C=IE;A=EIRMAIL400;P=NRN;0=NSAI;S=BYRNEO

Internet: byrneo@nsai.ie

ITALIA

Ministero dell'Industria, del commercio e dell'artigianato via Molise 2 I - 00100 Roma Herra P. Cavanna P. (39-06) 47 88 78 60 X400:C=IT;A=MASTER400;P=GDS;OU1=M.I.C.A-ISPIND;DDA:CLASSE=IPM;DDA:ID-NODO=BF9RM001;S=PAOLO CAVANNA Herra E. Castiglioni P. (39-06) 47 05 30 69/47 05 26 69 F. (39-06) 47 88 77 48 Internet: Castiglioni@minindustria.it

LUXEMBURG

SEE - Service de l'Énergie de l'État 34, avenue de la Porte-Neuve BP 10 L - 2010 Luxembourg Herra J.P. Hoffmann P. (352) 46 97 46 1 F. (352) 22 25 24 Internet: jean-paul.hoffmann@eg.etat.lu

ALANKOMAAT

Ministerie van Financiën - Belastingsdienst - Douane Centrale Dienst voor In- en uitvoer (CDIU) Engelse Kamp 2 Postbus 30003 9700 RD Groningen Nederland Herra IJ. G. van der Heide P. (31-50) 523 91 78 F. (31-50) 523 92 19 Rouva H. Boekema P. (31-50) 523 92 75 E-mail X400:C=NL;A=400NET;P=CDIU;OU1=CDIU;S=NOTIF

ITÄVALTA

Bundesministerium für wirtschaftliche Angelegenheiten Abt. II/1 Stubenring 1 A - 1011 Wien Rouva Haslinger-Fenzl P. (43-1) 711 00 55 22/711 00 54 53 F. (43-1) 715 96 51 X400:S=HASLINGER;G=MARIA;O=BMWA;P=BMWA;A=GV;C=AT

Internet: maria.haslinger@bmwa.gv.at

X400:C=AT;A=GV;P=BMWA;O=BMWA;OU=TBT;S=POST

PORTUGALI

Instituto português da Qualidade Rua C à Avenida dos Três vales P - 2825 Monte da Caparica Rouva Cândida Pires P. (351-1) 294 81 00 F. (351-1) 294 81 32 X400:C=PT;A=MAILPAC;P=GTW-MS;O=IPQ;OU1=IPQM;S=DIR83189

SUOMI/FINLAND

Kauppa- ja teollisuusministeriö

Ministry of Trade and Industry

Aleksanterinkatu 4 PL 230 FIN - 00171 Helsinki Handels- och industriministeriet Alexandersgatan 4 PO Box 230 FIN - 00171 Helsingfors Herra Petri Kuurma P./tfn +358-9-160 3627 F./fax +358-9-160 4022 Internet: petri.kuurma@ktm.vn.fi Site Web: http://www.vn.fi/ktm/index.html X400:C=FI;A=MAILNET;P=VN;O=KTM;S=TEKNISET;G=MÄÄRÄYKSET

RUOTSI

Kommerskollegium

(National Board of Trade)

Box 6803 S - 11386 Stockholm Rouva Kerstin Carlsson P. (46) 86 90 48 00 F. (46) 86 90 48 40 Sähköposti: kerstin.carlsson@kommers.se

X400:C=SE;A=400NET;O=KOMKOLL;S=NAT NOT POINT

Site Web: http://www.kommers.se

YHDISTYNEET KUNINGASKUNNAT

Department of Trade and Industry Standards and Technical Regulations Directorate 2 Bay 327

151 Buckingham Palace Road

London SW 1 W 9SS United Kingdom Rouva Brenda O'Grady P. (44) 171 215 14 88 F. (44) 171 215 15 29 X400:S=TI, G=83189, O=DTI, OU1=TIDV, P=HMG DTI, A=Gold 400, C=GB

Internet: uk98-34@gtnet.gov.uk

Website: http://www.dti.gov.uk/strd

EFTA - ESA

EFTA Surveillance Authority (DRAFTTECHREGESA) X400:O=gw;P=iihe;A=rtt;C=be;DDA:RFC-822=Solveig.Georgsdottir@surv.efta.be

C=BE;A=BT;P=EFTA;O=SURV;S=DRAFTTECHREGESA

Internet: Solveig.Georgsdottir@surv.efta.be